Nå kan du se «Saturday Night Live» på VGTV
Humorshowet er det mest Emmy-prisnominerte i historien, og dukker opp hver tirsdag på VGTV i høst. - Det er veldig gøy å ta et stort og anerkjent konsept som «SNL» til Norge. En godbit vi er stolte av, sier Ola Stenberg, redaksjonell leder for VGTV. Det sketsjtunge programmet vises på VGTV mindre enn to døgn etter at det går direktesendt for det amerikanske publikumet. Høydepunkter fra forrige sesong er også tilgjengelig hos VGTV. «SNL» er en del av VGTVs utvidede satsning fremover. Nylig ble det gjort kjent at VG gjør en betydelig opptrapping av TV-konseptet. - Vi skal doble vår satsning på alle fronter, og vi leter konstant etter innhold fra inn- og utland som passer på VGTV. Det vil garantert komme mer av både norskprodusert humor og internasjonale konsepter som SNL, lover Ola Stenberg.
Den amerikanske humorinstitusjonen «Saturday Night Live» vises nå fast på VGTV, kort tid etter at showet sendes i USA.